Rikunarita-ORG/Wikinium huggingface dataset:
# শান্তি কৃষ্ণা
সংক্ষিপ্ত ইউআরএল

| শান্তি কৃষ্ণা |
| --- |
| পেশা | অভিনেত্রী |
| কর্মজীবন | * ১৯৮০ – ১৯৮৬
* ১৯৯১ – ১৯৯৮
* ২০১৭ – বর্তমান
 |
| দাম্পত্য সঙ্গী | * শ্রীনাথ (বি. ১৯৮৪; বিচ্ছেদ. ১৯৯৫)
* সদাশিবন বাজোর (বি. ১৯৯৮; বিচ্ছেদ. ২০১৬)
 |
| সন্তান | ২ |
| আত্মীয় | সুরেশ কৃষ্ণা (ভাই) |

**শান্তি কৃষ্ণা** হলেন একজন ভারতীয় অভিনেত্রী যিনি মালায়ালাম এবং তামিল ছবিতে মুখ্য ভূমিকায় অভিনয়ের জন্য পরিচিত। ১৯৮০ এবং ১৯৯০-এর দশকে তিনি একজন তারকা অভিনেত্রী ছিলেন। *চকোরাম* (১৯৯৪) ছবিতে শারদাম্মিনী চরিত্রে অভিনয়ের জন্য তিনি শ্রেষ্ঠ অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন। শান্তি পরপর তিনবার শ্রেষ্ঠ অভিনেত্রী হিসাবে কেরালা রাজ্য টেলিভিশন পুরস্কার পেয়েছেন। সাময়িক বিরতির পর চলচ্চিত্র জগতে তার প্রত্যাবর্তন চলচ্চিত্র মালায়ালাডুতে তার অভিনয়ের জন্য তিনি তিনি শ্রেষ্ঠ পার্শ্ব অভিনেত্রী হিসাবে ফিল্মফেয়ার পুরস্কার জিতেছিলেন।

## জীবনের প্রথমার্ধ

শান্তির জন্ম বোম্বেতে অবস্থিত একটি পালক্কড় আইয়ার পরিবারে। তার বাবা-মা হলেন আর. কৃষ্ণা এবং কে. শারদা। তিনি মুম্বাইয়ের এসআইইএস কলেজ এবং জেনারেল এডুকেশন একাডেমিতে তার শিক্ষাজীবন সম্পন্ন করেন। তার তিন ভাই আছে, শ্রীরাম, সতীশ এবং চলচ্চিত্র পরিচালক সুরেশ কৃষ্ণা ।

তার প্রথম তামিল ছবি ছিল *পনির পুষ্পাঙ্গল*। বিয়ের পর তিনি চলচ্চিত্র জগৎ থেকে বিরতি নেন, কিন্তু ১৯৯১ সালে *নয়ম ব্যক্তিমাক্কুন্নু* সিনেমার মাধ্যমে তিনি আবারো অভিনয় জগতে ফিরে আসেন। তিনি *চকোরাম* (১৯৯৪) ছবিতে অভিনয়ের জন্য সেরা অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন। ১৯৯৭ সালে তিনি মালায়ালাম চলচ্চিত্রে অভিনয় করা বন্ধ করে দেন। তিনি মালায়ালাম চলচ্চিত্র পুরস্কারে জুরি সদস্য হিসেবে দায়িত্ব পালন করেছিলেন। তিনি 2017 সালে *ইয়ান্দুকালুদে নাট্টিল ওরিদাভেলা* সিনেমার মাধ্যমে পুনরায় চলচ্চিত্র জগতে প্রত্যাবর্তন করেন।

## ব্যক্তিগত জীবন

শান্তি কৃষ্ণা ১৯৮৪ সালে মালায়ালাম অভিনেতা শ্রীনাথকে বিয়ে করেন। কিন্তু ১৯৯৫ সালে এই দম্পতির বিবাহবিচ্ছেদ ঘটে। তিনি ১৯৯৮ সালে রাজীব গান্ধী গ্রুপ অফ ইনস্টিটিউশনের সেক্রেটারি সদাশিবন বাজোরের সাথে বিবাহ বন্ধনে আবদ্ধ হন। তাদের দুটি সন্তান, মিতুল এবং মিতালি। ২০১৬ সালে এই দম্পতির বিবাহবিচ্ছেদ হয়। তিনি কিছুদিন মার্কিন যুক্তরাষ্ট্রে ছিলেন এবং পরে বেঙ্গালুরুতে ফিরে আসেন।

## তথ্যসূত্র
# রম্ভা (অভিনেত্রী)

| রম্ভা |
| --- |
|  |
| জন্ম | বিজয়লক্ষ্মী ইয়েদী  (1976-06-05) ৫ জুন ১৯৭৬ বিজয়ওয়াড়া, অন্ধ্র প্রদেশ, ভারত |
| জাতীয়তা | ভারতীয় |
| পেশা | অভিনেত্রী, চলচ্চিত্র নির্মাতা |
| কর্মজীবন | ১৯৯১–২০১১ ২০১৭-বর্তমান |
| দাম্পত্য সঙ্গী | ইন্দ্রকুমার পাঠমনাথন (বি. ২০১০) |
| সন্তান | ৩ |

**বিজয়লক্ষ্মী ইয়েদী** (জন্ম: ৫ই জুন ১৯৭৬; **রম্ভা** নামে অধিক পরিচিত) হলেন একজন ভারতীয় চলচ্চিত্র অভিনেত্রী। তাঁর পুরো কর্মজীবন জুড়ে রম্ভা বেশ কয়েকটি ভারতীয় চলচ্চিত্রে অভিনয় করেছিলেন এবং সাতটি আঞ্চলিক ভাষায় কাজ করেছেন; এই সকল চলচ্চিত্রে তিনি ভারতের বেশিরভাগ শীর্ষস্থানীয় অভিনেতাদের সাথে অভিনয় করেছেন।

## প্রারম্ভিক জীবন

রম্ভা ১৯৭৬ সালের ৫ই জুন তারিখে ভারতের অন্ধ্র প্রদেশের বিজয়ওয়াড়ায় একটি তেলুগুভাষী পরিবারে বিজয়লক্ষ্মী ইয়েদী নামে জন্মগ্রহণ করেছিলেন। তিনি বিজয়ওয়াড়ার অ্যাটকিনসন সিনিয়র মাধ্যমিক বিদ্যালয় হতে তাঁর স্কুল জীবনের পড়াশোনা সম্পন্ন করেছেন। তিনি যখন তাঁর ৭ম শ্রেণিতে অধ্যয়নরত ছিলেন, তখন তিনি নিজের স্কুলের বার্ষিক দিবসের প্রতিযোগিতার জন্য আম্মানের চরিত্রে অভিনয় করেছিলেন। উক্ত অনুষ্ঠানে উপস্থিত পরিচালক হরিহরণ তাঁর অভিনয় দেখে মুগ্ধ হয়ে তাঁর সাথে যোগাযোগ অব্যাহত রেখেছিলেন এবং পরে মালয়ালম চলচ্চিত্র *সরগম*-এ কেন্দ্রীয় নারী চরিত্রে অভিনয় করার জন্য তাঁকে প্রস্তাব দিয়েছিলেন। উক্ত চলচ্চিত্রে তিনি অমৃতা নামে উপস্থিত হয়েছিলেন; পরে তিনি তেলুগু চলচ্চিত্র *আ ওক্কাতু আদাক্কু* তে তাঁর অভিনীত চরিত্র রম্ভার নামে নিজের নাম রেখেছিলেন।

## পেশা

রম্ভা মাত্র ১৫ বছর বয়সে তাঁর পড়াশোনা ছেড়ে দিয়েছিলেন এবং তারপরে ১৯৯২ সালে মুক্তিপ্রাপ্ত হরিহরণের মালয়ালম চলচ্চিত্র *সরগম* এ বিনীতের বিপরীতে অভিনয় করে তাঁর চলচ্চিত্র জীবন শুরু করেছিলেন। এই চলচ্চিত্রটি বক্স অফিসে বেশ ভালো আয় করেছিল। যদিও তাঁকে পরিচালক ইভিভি সত্যনারায়ণ খুঁজে পেয়েছিলেন, যিনি তাঁকে তেলুগু চলচ্চিত্র *আ ওক্কাতু আদাক্কু*-এ অভিনয় করার জন্য প্রস্তাব দিয়েছিলেন, যেখানে তিনি রাজেন্দ্র প্রসাদের বিপরীতে জুটি বেঁধেছিলেন। এই চলচ্চিত্রটিও বক্স অফিসে বেশ ভালো আয় করেছিলে এবং তিনি ভারত জুড়ে বেশ কয়েকটি বিভিন্ন চলচ্চিত্র জগতে অভিনয়ের জন্য বেশ কয়েকটি প্রস্তাব পেয়েছিলেন। ১৯৯০-এর দশকের শেষের দিকে যখন তিনি তাঁর কর্মজীবনে সাফল্যের চূড়ায় ছিলেন, তখন তিনি ইচ্ছাকৃতভাবে তাঁর কাছে আগত চলচ্চিত্রের প্রস্তাবের মধ্যে শুধুমাত্র চাকচিক্যময় চরিত্রগুলিতে অভিনয় করেছেন। অতঃপর চিরঞ্জীবী অভিনীত ১৯৯৭ সালে মুক্তিপ্রাপ্ত *হিটলার*-এর মতো সফল চলচ্চিত্রে রম্ভা অভিনয় করেছেন।

২০০৩ সালে *থ্রী রোজেস* চলচ্চিত্রে, তিনি তাঁর ভাইয়ের সাহায্যে, প্রযোজক হিসেবে তাঁর জীবন শুরু করেছিলেন; উক্ত চলচ্চিত্রে লায়লা মেহদীন, জ্যোতিকার সাথে তিনি কেন্দ্রীয় চরিত্রে অভিনয় করেছিলেন। তবে উক্ত চলচ্চিত্রটি বক্স অফিসে ব্যর্থ হয়েছিল এবং এই চলচ্চিত্রটি মুক্তির পরে তাঁর প্রচুর ঋণ হয়ে গিয়েছিল। ঋণ পরিশোধের জন্য তিনি চেন্নাইয়ের মাউন্ট রোডে তাঁর বাড়ি বিক্রি করে দিয়েছিলেন, একই সময়ে চলচ্চিত্রে অর্থ লগ্নিকারীরা তাঁর বিরুদ্ধে একটি চেক-বাউন্স মামলাও দায়ের করেছিল।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে রম্ভা (ইংরেজি)
# নিযুত

|  |  |  |  |
| --- | --- | --- | --- |
|

|  |  |  |
| --- | --- | --- |
| ← ৯৯৯৯৯৯ | ১০০০০০০ | ১০০০০০১ → |

 |
|  সংখ্যার তালিকা — পূর্ণ সংখ্যা ← ০ ১০১ ১০২ ১০৩ ১০৪ ১০৫ ১০৬ ১০৭ ১০৮ ১০৯ |
| অঙ্কবাচক | এক মিলিয়ন |
| পূরণবাচক | ১০০০০০০তম (এক মিলিয়নতম) |
| গুণকনির্ণয় | ২৬ · ৫৬ |
| গ্রিক অঙ্ক |  WIKINIUM\_MATH\_PH\_0  |
| রোমান অঙ্ক | M |
| বাইনারি | ১১১১০১০০০০১০০১০০০০০০২ |
| টাইনারি | ১২১২২১০২০২০০১৩ |
| কোয়াটারনারি | ৩৩১০০২১০০০৪ |
| কুইনারি | ২২৪০০০০০০৫ |
| সেনারি | ৩৩২৩৩৩৪৪৬ |
| অকট্যাল | ৩৬৪১১০০৮ |
| ডুওডেসিমেল | ৪০২৮৫৪১২ |
| হেক্সাডেসিমেল | F৪২৪০১৬ |
| ভাইজেসিমেল | ৬৫০০০২০ |
| বেজ ৩৬ | LFLS৩৬ |

**নিযুত** ভারতীয় উপমহাদেশে ব্যবহৃত একটি সংখ্যাবাচক শব্দ। ১ নিযুত হল ১০,০০,০০০ (এক এর পিঠে ছটি শূণ্য, অর্থাৎ **১০৬**) বা ১০ লাখ বা ১/১০ কোটি অর্থাৎ ইংরেজি এক মিলিয়ন সমান। বিজ্ঞানের পরিভাষায় একে **১০৬** লেখা হয়। ভৌত একক হিসেবে একে প্রকাশ করার জন্য মেগা ব্যবহার করা হয়।

## নিযুত সম্পর্কে ধারণা

## নির্বাচিত 7-অঙ্কের সংখ্যা (1,000,001–9,999,999

## আরও01320715465 দেখুন

## তথ্যসূত্রAlamin123
# ইউনাইটেড নিউজ অব বাংলাদেশ
সংক্ষিপ্ত ইউআরএল

ইউনাইটেড নিউজ অব বাংলাদেশ (ইউএনবি)|  |
| ধরন | সংবাদ সংস্থা |
| শিল্প | সংবাদ মাধ্যম  |
| প্রতিষ্ঠাকাল | ১৯৮৮ |
| প্রতিষ্ঠাতা | এনায়েতউল্লাহ খান  |
| সদরদপ্তর | ঢাকা, বাংলাদেশ |
| ওয়েবসাইট | ইউএনবির ওয়েবসাইট |

**ইউনাইটেড নিউজ অব বাংলাদেশ (ইউএনবি)** বেসরকারিখাতে বাংলাদেশী একটি সংবাদ সংস্থা। বাংলাদেশের প্রথম ডিজিটাল সংবাদ সংস্থা হিসেবে এটি পরিচিত। সংস্থাটি বাংলাদেশের আঞ্চলিক সংবাদদাতাদের মাধ্যমে ও আন্তর্জাতিক বিভিন্ন সংস্থা বিশেষ করে অংশীদারী যুক্তরাষ্ট্রের অ্যাসোসিয়েটেড প্রেস (এপি) থেকে সংবাদ সংগ্রহ করে সেগুলো বিতরন করে থাকে। ইউএনবি ছাড়াও বাংলাদেশ সংবাদ সংস্থা (বাসস) হলো বাংলাদেশের জাতীয় সংবাদ সংস্থা।

১৯৮৮ সালে যাত্রা শুরু করা এ সংস্থাটি বাংলাদেশ ও আন্তর্জাতিক বিভিন্ন সংবাদপত্র, সাময়িকী, বেতার ও টেলিভিশন সংস্থা সমূহ বাংলাদেশের সংবাদের ক্ষেত্রে তাদের কাছ থেকে সংগ্রহ করে থাকে। ইউএনবি সাংগঠনিকভাবে অর্গানাইজেশন অব এশিয়া-প্যাসিফিক নিউজ এজেন্সিস (ওএএনএ), কমনওয়েলথ প্রেস ইউনিয়ন (সিপিইউ), এএমআইসি এবং এশিয়া নেটের সদস্য।

## আরও দেখুন

* বাংলাদেশের সংবাদপত্রের তালিকা

## তথ্যসূত্র

## বহিঃসংযোগ

* ইউএনবির ওয়েব সাইট
* সংবাদতরঙ্গ  ওয়েব্যাক মেশিনে আর্কাইভকৃত ২৫ ফেব্রুয়ারি ২০২৫ তারিখে
# শ্রদ্ধা আর্য
সংক্ষিপ্ত ইউআরএল

| শ্রদ্ধা আর্য |
| --- |
| স্ক্রিন পুরস্কারে শ্রদ্ধা আর্য |
| জন্ম |  (1987-08-17) ১৭ আগস্ট ১৯৮৭ নতুন দিল্লি, ভারত |
| শিক্ষা | অর্থনীতিতে মাস্টার অব আর্টস (এম.এ.) |
| পেশা | অভিনেত্রী, মডেল |
| কর্মজীবন | ২০০৪–বর্তমান |

**শ্রদ্ধা আর্য** (জন্ম: ১৭ই আগস্ট ১৯৮৭) হলেন একজন ভারতীয় অভিনেত্রী, যিনি *ম্যায় লক্ষ্মী তেরে অঙ্গন কি*, *তুমহারি পাখি* এবং *ড্রিম গার্লের* মতো টেলিভিশন ধারাবাহিকে অভিনয় করেছেন। এছাড়াও তিনি *পাঠশালা* এবং *নিঃশব্দের* মতো চলচ্চিত্রে অভিনয় করার পাশাপাশি *টিভিএস স্কুটি*, *পেয়ার্স* এবং *জনসন অ্যান্ড জনসনের* মতো বিজ্ঞাপনের প্রধান মুখ ছিলেন। ২০১৭ সাল হতে, জি টিভিতে প্রচারিত জনপ্রিয় টেলিভিশন ধারাবাহিক *কুণ্ডলী ভাগ্য*তে ড. প্রীত অরোরার চরিত্রে অভিনয় করেছেন।

## প্রারম্ভিক জীবন

আর্য ১৯৮৭ সালের ১৭ই আগস্ট তারিখে ভারতের নতুন দিল্লিতে জন্মগ্রহণ করেছেন। তিনি মুম্বই বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেছেন। ২০০৫ সালে, তিনি গ্ল্যামার দুনিয়ায় নিজের কর্মজীবন গড়ার জন্য মুম্বই চলে যান।

## ব্যক্তিগত জীবন

২০১৫ সালে, আর্য জয়ন্ত নামে এক অনাবাসী ভারতীয়র সাথে তাঁর বাগদান হয়; কিন্তু তাঁদের ব্যবহারে সামঞ্জস্য সংক্রান্ত সমস্যার কারণে তাঁদের বাগদান ভেঙে গিয়েছিল। ২০১৯ সালে নৃত্য বিষয়ক রিয়ালিটি অনুষ্ঠান *নাচ বলিয়ে*তে অংশ নেওয়ার সিদ্ধান্ত নেওয়ার পর, আলম মক্করের সাথে তিনি তাঁর সম্পর্কের বিষয়টি প্রকাশ করেছিলেন।

## পেশা

জি টিভির প্রতিভা অন্বেষণমূলক অনুষ্ঠান, *ইন্ডিয়া'স বেস্ট সিনেস্টারস কি খোঁজ*এর মাধ্যমে আর্য তাঁর কর্মজীবন শুরু করেছিলেন; যেখানে তিনি প্রথম রানার-আপ হয়েছিলেন।

২০০৬ সালে অভিনেতা-পরিচালক এস জে সূর্যের বিপরীতে তামিল চলচ্চিত্র *কালভানিন কাধালি*তে অভিনয়ের মাধ্যমে তিনি অভিনয় জগতে পদার্পণ করেন। অতঃপর, রাম গোপাল বর্মা পরিচালিত *নিঃশব্দে* ছবিতে অভিনয় করার মাধ্যমে বলিউডে তাঁর অভিষেক হয়। তিনি শাহিদ কাপুর অভিনীত চলচ্চিত্র *পাঠশালাতে* অভিনয় করেছেন। তিনি একই সাথে তেলুগু চলচ্চিত্র জগতেও কাজ করেছেন; যেখানে তিনি বৈভব রেড্ডির বিপরীতে *গোদাভা* চলচ্চিত্রে অভিনয় করেছেন। তাঁর অভিনীত তেলুগু চলচ্চিত্রের মধ্যে অন্যতম হচ্ছে *কোঠী মুকা* এবং *রোমিও*। তিনি তামিল চলচ্চিত্র *কালভানিন কাধালি*তে অভিনয় করেছিলেন। তিনি কন্নড় এবং মালয়ালম এই দুই ভাষার চলচ্চিত্রেই অভিনয় করেছেন।

### সাফল্য এবং জনপ্রিয়তা

২০১১ সালে, আর্য *ম্যায় লক্ষ্মী তেরে অঙ্গন কি*-তে অভিনয়ের মাধ্যমে ভারতীয় টেলিভিশন ধারাবাহিকে আত্মপ্রকাশ করেছিলেন। অতঃপর ২০১৩ সালে, তিনি লাইফ ওকেতে সম্প্রচারিত জনপ্রিয় টেলিভিশন ধারাবাহিক *তুমহারি পাখি*তে অভিনয় করেছেন; উক্ত ধারাবাহিকে তিনি পাখি শেখাওয়াত চরিত্রে অভিনয় করেছিলেন। তিনি *ড্রিম গার্ল - এক লড়কি দিওয়ানি সি*-তে আয়েশা চরিত্রে অভিনয় করে দর্শকের প্রশংসা কুড়িয়েছিলেন।

*ড্রিম গার্ল - এক লড়কি দিওয়ানি সি* এবং *তুমহারি পাখি* ধারাবাহিকে তিনি তাঁর অভিনয়ের জন্য বেশ কয়েকটি পুরস্কার লাভ করেছেন; যার মধ্যে "সেরা নেতিবাচক অভিনেত্রী" বিভাগে ভারতীয় টেলি পুরস্কার, "সেরা জুটি" বিভাগে জি গোল্ড পুরস্কার, লাইফ ওকে "মাসের সেরা অভিনেত্রী" এবং ২০১৬ উইমেন অ্যাচিভার্স পুরস্কার অন্যতম।

## আরও দেখুন

* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* ইন্টারনেট মুভি ডেটাবেজে শ্রদ্ধা আর্য  (ইংরেজি)
* টুইটারে শ্রদ্ধা আর্য
# আচার্য (চলচ্চিত্র)

| আচার্য |
| --- |
| প্রেক্ষাগৃহে মুক্তির পোস্টার |
| ఆచార్య |
| পরিচালক | কোরতলা শিব |
| প্রযোজক | * নিরঞ্জন রেড্ডি
* অন্বেশ রেড্ডি
 |
| রচয়িতা | কোরতলা শিভা |
| শ্রেষ্ঠাংশে | * চিরঞ্জীবী
* পূজা হেগড়ে
* রাম চরণ
* কাজল আগরওয়াল
 |
| সুরকার | মণি শর্মা |
| চিত্রগ্রাহক | এস. থিরুনাভুকারাসু (তিররু) |
| সম্পাদক | নবীন নুলি |
| প্রযোজনা কোম্পানি | * কোনিডেলা প্রোডাকশন কোম্পানি
* ম্যাটিনি এন্টারটেইনমেন্ট
 |
| মুক্তি | ২৯ এপ্রিল ২০২২ |
| স্থিতিকাল | মিনিট |
| দেশ | ভারত |
| ভাষা | তেলুগু  |
| নির্মাণব্যয় | ₹১৪০ কোটি |
| আয় | প্রা. ₹৭৬ কোটি |

আচার্য ২০২২ সালে মুক্তিপ্রাপ্ত ভারতীয় তেলুগু-ভাষার সামাজিক নাটকীয় চলচ্চিত্র। চলচ্চিত্রটি রচনা ও পরিচালনা করেছেন কোরাটলা শিবা, প্রযোজনা করেছে ম্যাটিনি এন্টারটেইনমেন্ট ও কোনিডেলা প্রোডাকশন কোম্পানি কোম্পানি। চলচ্চিত্রটিতে কেন্দ্রীয় চরিত্রে অভিনয় করেছেন চিরঞ্জীবী, রাম চরণ, পূজা হেগড়ে ও কাজল আগরওয়াল। গানের সুর করেছেন মণি শর্মা এবং চিত্রগ্রহণ করেছেন তিরু। চলচ্চিত্রটির শুটিং ২০১৯ সালের অক্টোবর মাসে শুরু হয়। ২০২০ সালের অক্টোবর মাসে প্রথম চিত্রগ্রহণ শুরু হয় কিন্তু কোভিড-১৯ মহামারীর কারণে নির্মাণে বিলম্বিত হয়। চলচ্চিত্রটি ২৯ এপ্রিল ২০২২ এ প্রেক্ষাগৃহে মুক্তি পায়।

## কাহিনি

আচার্য, একজন নকশাল থেকে পরিণত- সমাজ সংস্কারক, মন্দিরের তহবিল এবং অনুদানের অপব্যবহার এবং আত্মসাৎ নিয়ে এনডাউমেন্টস বিভাগের বিরুদ্ধে লড়াই শুরু করেছেন৷

## অভিনয়ে

* আচার্যের ভূমিকায় চিরঞ্জীবী
* সিদ্ধর ভূমিকায় রাম চরণ
* নীলাম্বরীর ভূমিকায় পূজা হেগড়ে
* কাজল আগরওয়াল
* সোনু সুদ
* যীশু সেনগুপ্ত
* সৌরভ লোকেশ
* কিশোর
* পোসানি কৃষ্ণ মুরালি
* তানিকেল্লা ভারানি
* অজয়
* সঙ্গীতা কৃষ
* "সানা কাস্তম" আইটেম গানে মন্দাকিনীর ভূমিকায় রেজিনা ক্যাসান্ড্রা

## আইনি সমস্যা

২০২০ সালের আগস্ট মাসে লেখক রাজেশ মান্দুরি অভিযোগ করেন যে *আচার্য* চলচ্চিত্রটির কাহিনি তার স্ক্রিপ্ট থেকে চুরি করা হয়েছে। তিনি কয়েক বছর আগে প্রোডাকশন হাউস মিথ্রি মুভি মেকার্সকে গল্পটি শুনিয়েছিলেন, কিন্তু তারা গল্পটিতে কোনো আকর্ষণ দেখায়নি। মিথ্রি মুভি মেকাররা এই অভিযোগকে “গিমিক” বলে অস্বীকার করেন। ম্যাটিনি এন্টারটেইনমেন্ট জানায় এই ধরনের কোনো দাবি ভিত্তিহীন। কোরাতলা বলেন যে তার গল্পের সাথে মান্দুরির কোন সম্পর্ক নেই।

## মুক্তি

প্রথমে ২০২১ সালের ১৩ মে চলচ্চিত্রটির মুক্তির তারিখ ঠিক করা হয়, পরে ভারতে কোভিড-১৯ মহামারীর কারণে চলচ্চিত্রটির মুক্তির তারিখ স্থগিত করা হয়। চলচ্চিত্রটি এখন ২৯ এপ্রিল ২০২২-এ প্রেক্ষাগৃহে মুক্তি পাওয়ার কথা আছে।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *আচার্য*  (ইংরেজি)
# বিজনেস লাইন

বিজনেস লাইন|  |
| বিজনেস লাইনের প্রচ্ছদ |
| ধরন | দৈনিক সংবাদপত্র |
| ফরম্যাট | ব্রডশিট |
| মালিক | কস্তুরি এন্ড সন্স লিমিটেড |
| প্রকাশক | দ্য হিন্দু গ্রুপ |
| সম্পাদক | রাঘবন শ্রীনীবাসন  |
| প্রতিষ্ঠাকাল | ১৯৯৪ (1994) |
| ভাষা | ইংরেজি |
| সদর দপ্তর | কস্তুরি বিল্ডিংস, ৮৫৯ এবং ৮৬০, আন্না সালাই, চেন্নাই, তামিলনাড়ু, ভারত ৬০০০০২ |
| প্রচলন | ১,০৮,০০০ |
| আইএসএসএন | ০৯৭১-৭৫২৮ |
| ওসিএলসি নম্বর | ৪৫৬১৬২৮৭৪  |
| ওয়েবসাইট | www.thehindubusinessline.com |
| ফ্রি অনলাইন আর্কাইভ | epaper.thehindubusinessline.com |

বিজনেস লাইন বা দ্য হিন্দু বিজনেস লাইন হ'ল একটি ভারতীয় ব্যবসায়িক পত্রিকা যা কাস্তুরি অ্যান্ড সন্স কর্তৃক প্রকাশিত, ভারতের চেন্নাইতে অবস্থিত *দ্য হিন্দু* পত্রিকাটির প্রকাশক। সংবাদপত্রটি সাপ্তাহিক বিশেষে কৃষি, বিমান পরিবহন, মোটরগাড়ি, তথ্যপ্রযুক্তি এর মতো শিল্পকে অগ্রাধিকার দিয়ে থাকে।

সংবাদপত্রটি ভারতজুড়ে ১৭টি কেন্দ্র থেকে মুদ্রিত হয়। ২০১৬ সালে অডিট ব্যুরো অফ সার্কুলেশন অনুসারে বিজনেস লাইনের দৈনিক প্রচলন রয়েছে ১,১৭,০০০ অনুলিপি।

## আরো দেখুন

* ভারতে সংবাদপত্রের তালিকা

## তথ্যসূত্র

## বহিঃসংযোগ

* দাপ্তরিক ওয়েবসাইট
# এসটিভি প্লেয়ার

এসটিভি প্লেয়ার|  |
| স্ক্রীনশট*STV Player - Free, when you are* |
| উন্নয়নকারী | STV Group plc |
| প্রাথমিক সংস্করণ | July 2009 |
| অপারেটিং সিস্টেম | Windows, Mac, Linux |
| প্ল্যাটফর্ম | Online, PS3, YouView, Windows Phone 8 |
| উপলব্ধ | English |
| ধরন | Television catch-up, archive, live broadcast |
| ওয়েবসাইট | www.stv.tv/player |

**এসটিভি প্লেয়ার** মূল এসটিভি ওয়েবসাইটের মাধ্যমে বিভিন্ন ধরনের স্মার্টফোন, ট্যাবলেট, কনসোল, সেট টপ বক্স এবং স্মার্ট টিভিতে উপলব্ধ হয়ে ওঠার সাথে সাথে ডিমান্ড সার্ভিসের একটি অনলাইন ভিডিও। বর্তমান প্রোগ্রামগুলি মূল এসটিভি চ্যানেলে সংক্রমণের ৩০ দিনের জন্য উপলব্ধ রয়েছে, আর্কাইভ প্রোগ্রামিং দীর্ঘমেয়াদী উপলব্ধ। বিদ্যমান এসটিভি ভিডিও সাইট থেকে পৃথক হয়ে পুরো প্রোগ্রামিং এবং "দীর্ঘ-ফর্ম" সামগ্রী রাখার জন্য এই পরিষেবাটি প্রতিষ্ঠিত হয়েছিল, এটি "সংক্ষিপ্ত-ফর্ম" সামগ্রী, সংবাদ, আবহাওয়া এবং ক্লিপগুলি পুনরায় তৈরি করা হবে।

বেশিরভাগ এসটিভি প্রাইমটাইম এবং কিছু দিনের সময় শো শো ওয়েবসাইটে পাওয়া যায়; তবে কপিরাইট সংক্রান্ত কিছু খেলাধুলা, চলচ্চিত্র, আমদানিকৃত প্রোগ্রামিং এবং নেটওয়ার্ক প্রোগ্রামগুলি নয়।

## প্রোগ্রামিং

এসটিভি প্লেয়ারটি  *এমমারডেল* ,  *করোনেশন স্ট্রিট*   *এবং*  জেরেমি কাইল শো *, এবং আরও এসটিভি দ্বারা দেখানো নেটওয়ার্ক প্রোগ্রামিংগুলিকে একত্রিত করার উদ্দেশ্যে করা হয়েছে আঞ্চলিক প্রোগ্রামিং, যেমন*  স্কটল্যান্ডে তৈরি   স্কটল্যান্ড টুনাইট  এবং  *এসটিভি রাগবি*  এবং আর্কাইভ এসটিভি প্রোগ্রামিংয়ের মতো  *দ্য স্টিমি* ,  *হাই হাই রোডটি ধরুন]*  এবং  *হাই টাইমস]* , "শর্ট-ফর্ম" ভিডিওগুলির থেকে পৃথক সাইটে ।

সাধারণভাবে, প্রোগ্রামগুলি তাদের সম্পূর্ণরূপে পাওয়া যায়, তবে কিছু ক্ষেত্রে, এসটিভির সমস্ত সামগ্রী অনলাইনে সম্প্রচারের অধিকার নেই; এই দৃষ্টান্তগুলিতে, শোয়ের সেগমেন্টগুলি যা এই অধিকার সংক্রান্ত বিষয়গুলির সাপেক্ষে নয় সেগুলি এসটিভি প্লেয়ারে লোড করা হবে, অ-সাফ খণ্ডগুলি বাদ দেওয়া হয়েছে।

নভেম্বর ২০১৮ এ, এসটিভির সাথে বিজ্ঞাপন-বিক্রয় অংশীদারত্বের অংশ হিসাবে, এগারো স্পোর্টস সাব-লাইসেন্সধারী নির্বাচিত লা লিগা এবং সিরি সিরি এর মধ্যে স্ট্রিমিংয়ের ম্যাচগুলি স্কটল্যান্ড এগারোজন লা লিগা এবং সেরি একটি বিনামূল্যে নিয়েছে এসটিভি সহ স্কটল্যান্ডে টু এয়ার |

## সক্ষমতা সমস্যা

এপ্রিল ২০১৪ সালে, এসটিভি প্লেয়ার "সালমন্ড এবং ডার্লিং: দ্য ডিবেট" "সম্প্রচারকালে ডাউনটাইম অভিজ্ঞতা অর্জন করেছিলেন - ২০১৪ স্কটিশ স্বাধীনতা গণভোট এর জন্য প্রথম টেলিভিশন বিতর্ক। এসটিভি সম্প্রচারের একচেটিয়া অধিকার অর্জন করেছিল এবং অন্য কোনও সম্প্রচারককে (বিবিসি এবং স্কাই নিউজ) সরবরাহ করতে অস্বীকার করেছিল, যখন এসটিভির নেটওয়ার্ক আইটিভি করেছে যুক্তরাজ্যের বাকি অংশগুলিতে (আইটিভি বর্ডার অঞ্চল বাদে) বিতর্কটির সরাসরি সম্প্রচার বাছাই করবেন না, যার ফলে ইন্টারনেট প্রবাহের জন্য প্রত্যাশিত চাহিদা বাড়বে। এসটিভি সামর্থ্য সমস্যার জন্য ক্ষমা চেয়েছিল, বিবিসি সংসদ পরের দিন পুরো বিতর্কটি সম্প্রচারিত করার সময়।

## সমর্থিত প্ল্যাটফর্মগুলি

ওয়েবসাইটটি ব্রাইটকভ ফ্ল্যাশ প্রযুক্তি ব্যবহার করে, বিবিসি এবং চ্যানেল ৪ দ্বারা সরবরাহিত পরিষেবাগুলির অনুরূপ, এটি উইন্ডোজ, ম্যাক এবং লিনাক্স সহ বিভিন্ন অপারেটিং সিস্টেমে এবং ইন্টারনেট এক্সপ্লোরার, ফায়ারফক্স, এওএল এর মতো একাধিক ইন্টারনেট ব্রাউজারে উপলব্ধ এবং সাফারি

একটি অ্যান্ড্রয়েড অ্যাপ্লিকেশনটি ৯ সেপ্টেম্বর ২০১১, এবং আইওএস ২২ ডিসেম্বর ২০১১-এ প্রকাশিত হয়েছিল এপ্রিল ২০১৩ এ এসটিভি প্লেয়ার উইন্ডোজ ৮ এর জন্য উইন্ডোজ স্টোরে প্রকাশিত হয়েছিল।

অক্টোবরে ২০১৬ এসটিভি প্লেয়ার ফ্রিসাতে চালু হয়েছিল।

## তথ্যসূত্র
# টেলিমুন্ডো
সংক্ষিপ্ত ইউআরএল

টেলিমুন্ডো|  |
| দেশ |  মার্কিন যুক্তরাষ্ট্র |
| প্রতিষ্ঠিত | 1984 |
| প্রধান কার্যালয় | মিয়ামি, ফ্লোরিডা |
| মালিকানা | এনবিসিইউনিভার্সাল |
| অফিসিয়াল ওয়েবসাইট | www.telemundo.com |

**টেলিমুন্ডো** (স্পেনীয়: Telemundo) কমকাস্টের সহযোগী প্রতিষ্ঠান এনবিসিইউনিভার্সালের মালিকানাধীন একটি আমেরিকান স্প্যানিশ ভাষার টেলিভিশন নেটওয়ার্ক। স্টেশনটি ১৯ জুন, ১৯৮৪ সালে প্রতিষ্ঠিত হয়েছিল। এটি ৩৫টিরও বেশি ভাষায় ১০০টিরও বেশি দেশে বিশ্বব্যাপী সিন্ডিকেটেড প্রোগ্রামিং সহ জাতীয়ভাবে সামগ্রী সরবরাহ করে।

চ্যানেলটি মার্কিন যুক্তরাষ্ট্র এবং বিশ্বব্যাপী ল্যাটিন আমেরিকান দর্শকদের লক্ষ্য করে অনুষ্ঠান এবং মৌলিক বিষয়বস্তু সম্প্রচার করে, যার মধ্যে রয়েছে টেলিনোভেলা, খেলাধুলা, রিয়েলিটি টেলিভিশন, সংবাদ অনুষ্ঠান এবং আমদানি করা বা স্প্যানিশ ভাষায় ডাব করা চলচ্চিত্র।

টেলিমুন্ডোর সদর দপ্তর মিয়ামিতে অবস্থিত এবং ফ্লোরিডার ডোরালের মিয়ামি শহরতলিতে একটি স্টুডিও এবং প্রযোজনা সুবিধা পরিচালনা করে এবং বিশ্বব্যাপী এর ১,৯০০ কর্মচারী রয়েছে।

## ইতিহাস

মূলত ১৯৮৪ সালে নেট স্প্যান নামে চালু হওয়া এই নেটওয়ার্কটি ১৯৮৭ সালে টেলিমুন্ডো নামে পরিচিত হয়। নেটওয়ার্ক মালিকরা পুয়ের্তো রিকোর সান জুয়ানে অবস্থিত একটি টেলিভিশন স্টেশন ডব্লিউকেএকিউ টিভি (চ্যানেল ২) এর পূর্ববর্তী মালিককে টেলিমুন্ডো নামে সম্প্রচারিত করার পর, নেটওয়ার্কটির নামকরণ করা হয় টেলিমুন্ডো। ১৯৫৪ সালের ২৮শে মার্চ, ডব্লিউকেএকিউ টিভি চুক্তিবদ্ধ হয়। এটি মূলত অ্যাঞ্জেল রামোস দ্বারা প্রতিষ্ঠিত হয়েছিল - পুয়ের্তো রিকোর তৎকালীন প্রধান সংবাদপত্র এল মুন্ডো এবং মার্কিন অঞ্চলের প্রথম রেডিও স্টেশন ডব্লিউকেএকিউ (যা "রেডিও এল মুন্ডো" নামেও পরিচিত) এর মালিক। রামোস তার মিডিয়া সম্পত্তির জন্য "মুন্ডো" থিমের ("বিশ্ব" এর জন্য স্প্যানিশ শব্দ) উপর ভিত্তি করে একটি ধারাবাহিক ব্র্যান্ডিং বজায় রাখতে চেয়েছিলেন এবং তার নতুন টেলিভিশন সম্পত্তিকে "টেলিমুন্ডো" (বাস্তবে, "টেলিওয়ার্ল্ড" বা "ওয়ার্ল্ড টিভি" এর অনুবাদ) হিসাবে ব্র্যান্ড করার সিদ্ধান্ত নেন। ১৪ই এপ্রিল, ১৯৮৩ তারিখে, রামোস জন ব্লেয়ার অ্যান্ড কোং-এর কাছে ডব্লিউকেএকিউ টিভি বিক্রি করে দেন।

## লোগো

* ১৯৯৯ থেকে ৭ ডিসেম্বর, ২০১২ পর্যন্ত
* ৮ ডিসেম্বর, ২০১২ থেকে ৩ এপ্রিল, ২০১৮ পর্যন্ত
* ৪ এপ্রিল, ২০১৮ থেকে এখন পর্যন্ত

## তথ্যসূত্র

## বহিঃসংযোগ

* দাপ্তরিক ওয়েবসাইট
# টিভিং
সংক্ষিপ্ত ইউআরএল

টিভিং|  |
| ডেভেলপার | টিভিং কর্পোরেশন |
| ধরন | ওটিটি ভিডিও স্ট্রিমিং পরিষেবা |
| মুক্তিলাভ | ৩১ মে ২০১০ (2010-05-31) |
| অবস্থা | সক্রিয় |
| প্রাপ্যতা | আরও দেখুন উপলব্ধ |
| ওয়েবসাইট | www.tving.com |

**টিভিং** (কোরীয়: 티빙, ইংরেজি: TVING) হলো একটি দক্ষিণ কোরীয় অনলাইন স্ট্রিমিং পরিষেবা, যা সিজে ইঅ্যান্ডএম (সিজে গ্রুপ), নেইভার এবং জেটিবিসির যৌথ উদ্যোগ টিভিং কর্পোরেশন দ্বারা পরিচালিত হয়। এটি এমন একটি পরিষেবা যা নাটক, বিনোদনমূলক অনুষ্ঠান, অ্যানিমেশন, এক্সক্লুসিভ টেলিভিশন চলচ্চিত্র, বিশেষ এবং তথ্যচিত্র প্রচার করে।

## ইতিহাস

২০১০ সালের ৩১শে মে তারিখে, সিজে হ্যালোভিশন দ্বারা টিভিং চালু হয়েছিল। ২০১৬ সালের জানুয়ারি মাসে, পরিষেবাটি সিজে ইঅ্যান্ডএম-এ স্থানান্তরিত হয়েছিল। ২০১৮ সালের ১৭ই সেপ্টেম্বর তারিখে, ইঅ্যান্ডএম এবং জেটিবিসি পরিষেবাটি পরিচালনার জন্য একটি যৌথ উদ্যোগ সংস্থা প্রতিষ্ঠার জন্য একটি সমঝোতা স্মারক স্বাক্ষর করেছে। ২০২০ সালের ১লা অক্টোবর তারিখে, যৌথ উদ্যোগ সংস্থাটি টিভিং কর্পোরেশন হিসেবে চালু হয়েছিল এবং ইয়াং জি-উল এই সংস্থার প্রথম সিইও হয়েছিলেন। ২০২১ সালের ২৯শে এপ্রিল তারিখে, টিভিং ঘোষণা করেছিল যে এই উদ্যোগটি এগিয়ে যাওয়ার জন্য প্রয়োজনীয় পেইড সাবস্ক্রিপশনসহ এটি আর বিনামূল্যে সরাসরি টেলিভিশন চ্যানেল সরবরাহ করবে না। ২০২১ সালের ৩০শে জুন তারিখে, এটি ঘোষণা করা হয়েছিল যে নাভার টিভিং কর্পোরেশনে ৪০ বিলিয়ন ডলার বিনিয়োগ করেছে, যা সিজে ইঅ্যান্ডএমের পরে ১৫% নিয়ে নাভারকে দ্বিতীয় বৃহত্তম শেয়ারহোল্ডার করে তুলেছে।

টিভিং কানেক্ট অনলাইন অনুষ্ঠানের সময়, টিভিং ২০২২ সালের মধ্যে জাপান এবং তাইওয়ানে পরিষেবাটি চালু করার পরিকল্পনা ঘোষণা করেছে। মার্কিন যুক্তরাষ্ট্র এবং ইউরোপের পাশাপাশি এশিয়ার অন্যান্য দেশে পরিষেবাটি চালু করার জন্য টিভিং নাভার সাবসিডিয়ারি লাইন কর্পোরেশনের সাথেও আলোচনা করছে।

২০২১ সালের ডিসেম্বর মাসে, টিভিংয়ে একটি কন্টেন্ট হাব হিসেবে প্যারামাউন্ট+ চালু করার জন্য সিজে ইঅ্যান্ডএম ভায়াকমসিবিএসের (বর্তমানে প্যারামাউন্ট) সাথে অংশীদারিত্ব করে, যা ২০২২ সালের ১৬ই জুন তারিখে চালু হওয়ার কথা ছিল। এটি আরও ঘোষণা করেছে যে এটি সিজে (স্টুডিও ড্রাগন এবং নবগঠিত সিজে ইঅ্যান্ডএম স্টুডিওসহ) এবং প্যারামাউন্ট উভয়ের সহ-প্রযোজনায় কে-ড্রামা প্রকাশ করবে। তাদের প্রথম সহ-প্রযোজনা ছিল বিজ্ঞান কল্পকাহিনী নাটক *ইয়োন্দার*, যা আন্তর্জাতিকভাবে প্যারামাউন্ট+-এ প্রিমিয়ার হওয়ার বিষয়টি নিশ্চিত হয়েছিল।

২০২২ সালের জুলাই মাসে, সিজে ইঅ্যান্ডএম এবং টেলিকম জায়ান্ট কেটি ঘোষণা করেছিল যে কেটি-মালিকানাধীন স্ট্রিমিং পরিষেবা সিজন টিভিংয়ের সাথে একীভূত হবে। এটিও নিশ্চিত করা হয়েছিল যে একবার একীভূতকরণ চূড়ান্ত হয়ে গেলে, টিভিং দক্ষিণ কোরিয়ার বৃহত্তম স্ট্রিমিং প্ল্যাটফর্ম হয়ে উঠবে এবং নেটফ্লিক্সের সাথে প্রতিযোগিতা করবে, যা কোরীয় স্ট্রিমিং বাজারে আধিপত্য বিস্তার করেছে। একীভূতকরণটি ২০২২ সালের অক্টোবর মাসে কোরিয়ান ফেয়ার ট্রেড কমিশন দ্বারা অনুমোদিত হয়েছিল। এসকে টেলিকমের ওয়েভের সাথে আরেকটি একীভূতকরণও আলোচনায় ছিল।

## উপলব্ধ

Availability timeline| তারিখ | দেশ/অঞ্চল | সূত্র |
| --- | --- | --- |
| ১ অক্টোবর ২০২০ | দক্ষিণ কোরিয়া |  |
| ২০২৩ | জাপান, তাইওয়ান |  |
| ২০২৪ | মার্কিন যুক্তরাষ্ট্র |

## তথ্যসূত্র

## বহিঃসংযোগ

* দাপ্তরিক ওয়েবসাইট (কোরীয়)
# বেইন স্পোর্টস

| বেইন স্পোর্টস |
| --- |
|  |
| উদ্বোধন | ১ জুন ২০১২ (1 June 2012) |
| মালিকানা | বেইন মিডিয়া গ্রুপ |
| চিত্রের বিন্যাস | ১০৮০পি এমপিইজি-৪ এইচডিটিভি |
| দেশ | কাতার |
| ভাষা | আরবি ইংরেজি ফরাসি স্প্যানিশ তুর্কি |
| প্রচারের স্থান | মার্কিন যুক্তরাষ্ট্র কানাডা অস্ট্রেলিয়া ও নিউজিল্যান্ড ফ্রান্স মধ্যপ্রাচ্য ও উত্তর আফ্রিকা দক্ষিণ-পূর্ব এশিয়া তুরস্ক ফ্রান্স অন্যান্য বিদেশ |
| প্রধান কার্যালয় | দোহা, কাতার (মেনা চ্যানেল) মিয়ামি, মার্কিন যুক্তরাষ্ট্র (আমেরিকান চ্যানেল) প্যারিস, ফ্রান্স (ফরাসি চ্যানেল) ইস্তাম্বুল, তুরস্ক (তুর্কি চ্যানেল) সিডনি, অস্ট্রেলিয়া (অস্ট্রেলিয়া ও নিউজিল্যান্ড চ্যানেল) |
| ভ্রাতৃপ্রতিম চ্যানেল(সমূহ) | * বেইন জুনিয়র
* বেইন সিরিজ
* বেইন মুভিজ
* বেইন গুরমেট
* বেইন নাটক
 |
| ওয়েবসাইট | beinsports.com |
| উল্লেখযোগ্য ব্যক্তি | * নাসের আল-খেলাইফি (চেয়ারম্যান)
* ইউসুফ ওবায়দলি (প্রধান নির্বাহী কর্মকর্তা)
 |
| বেইন স্পোর্টস কানেক্ট | connect.beinsports.com |

**বেইন স্পোর্টস** (/ˈbiːɪn/ *BEE-in*) হল কাতারি বহুজাতিক ক্রীড়া চ্যানেলের একটি নেটওয়ার্ক যা বেইন মিডিয়া গ্রুপের মালিকানাধীন ও পরিচালিত। কাতারি ক্রীড়ার বর্ধিত বাণিজ্যিকীকরণে নেটওয়ার্কটি গুরুত্বপূর্ণ ভূমিকা পালন করেছে। এর চেয়ারম্যান হলেন নাসের আল-খেলাইফি এবং প্রধান নির্বাহী কর্মকর্তা হলেন ইউসুফ ওবায়দলি।

বেইন স্পোর্টস হল মেনা অঞ্চলের প্রভাবশালী টেলিভিশন স্পোর্টস চ্যানেল। এটি ফ্রান্স, মার্কিন যুক্তরাষ্ট্র, কানাডা, অস্ট্রেলিয়া, নিউজিল্যান্ড, তুরস্ক, হংকং, সিঙ্গাপুর, ব্রুনাই, মালয়েশিয়া, ইন্দোনেশিয়া, ফিলিপাইন এবং থাইল্যান্ডেও চ্যানেল পরিচালনা করে।

## আরো দেখুন

* বেইন মিডিয়া গ্রুপ
* বেইন স্পোর্টস
	+ মেনা
	+ আমেরিকান
	+ কানাডা
	+ অস্ট্রেলিয়া
	+ ফ্রান্স
	+ তুরস্ক

## তথ্যসূত্র

## বহিঃসংযোগ

* দাপ্তরিক ওয়েবসাইট
* মেনা অঞ্চলের দাপ্তরিক ওয়েবসাইট (ইংরেজি ভাষায়).
* স্পেনের দাপ্তরিক ওয়েবসাইট (স্পেনীয় ভাষায়)
* তুরস্কের দাপ্তরিক ওয়েবসাইট (তুর্কি ভাষায়)
* ফ্রান্সের দাপ্তরিক ওয়েবসাইট (ফরাসি ভাষায়)
* মার্কিন যুক্তরাষ্ট্রের দাপ্তরিক ওয়েবসাইট (ইংরেজি ভাষায়)
* হংকংয়ের দাপ্তরিক ওয়েবসাইট (ইংরেজি ভাষায়)
* ইন্দোনেশিয়ার দাপ্তরিক ওয়েবসাইট (ইংরেজি এবং ইন্দোনেশীয় ভাষায়)
* ফিলিপাইনের দাপ্তরিক ওয়েবসাইট (ইংরেজি ভাষায়)
* বেইন স্পোর্টস থাইল্যান্ড কানেক্টরের দাপ্তরিক ওয়েবসাইট (ইংরেজি এবং থাই ভাষায়)
* থাইল্যান্ডের দাপ্তরিক ওয়েবসাইট (ইংরেজি এবং থাই ভাষায়)
* অস্ট্রেলিয়ার দাপ্তরিক ওয়েবসাইট (ইংরেজি ভাষায়)
* নিউজিল্যান্ডের দাপ্তরিক ওয়েবসাইট (ইংরেজি ভাষায়)